Episodi 3

**Resolució** és el tercer episodi de l'anime de Tokyo Revengers i es va estrenar el 25 d'abril de 2021.

## Resum curt

Per protegir el seu amic, en Takemichi lluita contra en Kiyomasa. Encara que no para de rebre cops, en Takemichi no es rendeix, cosa que espanta en Kiyomasa i intenta pegar-lo amb el bat. És aleshores que apareixen en Manjiro Sano i en Ken Ryuguji i aturen la lluita.

## Resum llarg

Conscient que si segueix sent un esclau, no podrà salvar la Hina, en Takemichi decideix lluitar contra en Kiyomasa, però només és capaç de rebre cops. En veure l'estat del seu amic, l'Atsushi s'apropa cap on hi ha la lluita amb una navalla per apunyalar en Masataka, però se n'adona que el públic ha deixat d'animar en Masataka. Aleshores l'Atsushi guarda la navalla i demana a en Takemichi que es rendeixi, però en Takemichi diu que en 12 anys no vol seguir penedint-se de la seva vida i que no es rendirà. És aleshores que en Masataka demana un bat per apallissar en Takemichi, però el públic no es mou.

Aleshores en Draken, vice-líder de la Tokyo Manji Kai apareix i diu a en Masataka que està espantant el públic. Darrere seu hi ha en Mikey, que diu que s'ha acabat el dorayaki. En sentir-lo, en Takemichi se sorprèn i pregunta qui és, ja que no s'espera que sigui el líder de la Toman. Però aleshores tothom fa una reverència i el reben com a comandant. En Mikey se'n va cap a en Takemichi i li pregunta com es diu, i després de sentir el nom el Mikey decideix dir-li "Takemitchy", nom que també comença a utilitzar la resta. En Mikey li pregunta si realment és un estudiant d'escola, i abans que pugui respondre l'informa que a partir d'aleshores eren amics. Després s'apropa a en Masataka i li pregunta si és ell qui porta les apostes i les lluites, i en confirmar-ho, el deixa fora de combat i li prohibeix utilitzar el Toman en actes tan patètics.

Més tard en Takemichi i els seus amics es mostren molt contents que en Mikey el vulgui d'amic, però en Takemichi pateix que no hagi canviat de qui és esclau. Tot i així, l'Atsushi li comenta a en Takemichi que admirava el que havia fet i que el seu pla era apunyalar en Masataka per deixar de ser esclaus.

L'endemà al matí en Takemichi es troba la Hina anant cap a l'escola i li demana tenir una cita després de classe. Però durant les classes en Draken i en Mikey apareixen i treuen a en Takemichi de classe, atraient l'atenció de molts alumnes. La situació arriba a la Hina i aquesta va a buscar en Takemichi i li dona una bufetada a en Mikey. En Draken sembla emprenyar-se, però en Takemichi protegeix la Hina, dient que mai permetrà que ningú li faci mal. En Mikey aleshores li pregunta com vol morir, però abans de colpejar-lo riu i diu que és broma. La Hina aleshores es disculpa per haver malinterpretat la situació i permet que en Takemichi marxi amb ells.

Mentre és amb ells en Takemichi recorda tot el que en Naoto havia explicat que havien fet els de la Toman al present. Aleshores en Takemichi pregunta a en Mikey què li agrada d'ell, i en Mikey explica que tenia un germà i que en Takemichi se li assembla. Després en Mikey també explica que el seu somni és crear una nova era pels delinqüents i vol que en Takemichi sigui amb ell, i en Draken afegeix que tot i que hi ha molta gent que sap lluitar, n'hi ha pocs que no es rendeixin.

Mentre torna a casa, en Takemichi pensa que és impossible que en Mikey cometi tots els crims atroços que la Toman ha comés al futur. Mentre va pensant en què podia haver passat es creua amb un grup de tres nois, d'entre els quals li sembla reconèixer algú.

## Personatges per ordre d’aparició

1. Masataka Kiyomizu
2. Takemichi Hanagaki
3. Takuya Yamamoto
4. Makoto Suzuki
5. Kazushi Yamagishi
6. Atsushi Sendo
7. Naoto Tachibana
8. Hinata Tachibana
9. Ken Ryuguji
10. Manjiro Sano
11. Tetta Kisaki
12. Choji

## Notes

* Que l'Atsushi planegés apunyalar en Masataka no era part del manga.
* Al manga l'Atsushi volia tenir una arma abans d'atacar-lo, a l'anime ja té la navalla i vol apunyalar-lo.